Selvitys Kelan hankinnoista valmistui | Tukiliitto
“Selvityksessä tulee esiin laajaa kritiikkiä Kelan hankintatoiminnasta ja siksi on tärkeää, että Kela aikomallaan tavalla kilpailutuskäytäntöjen parantamisen rinnalla lähtee nyt nopealla aikataululla kehittämään muita asiakaslähtöisempiä palveluiden järjestämistapoja, kuten selvityksessä mainittua rekisteröintimenettelyä, erityisesti kuntoutus- ja tulkkauspalveluihin”, Tukiliiton lakimies Tanja Salisma sanoo. Salisma korostaa lisäksi, että Kela-kuljetuksissa edelleen esiintyviin ongelmiin on pikaisesti puututtava.
Viime vuoden epäonnistumiset kilpailutuksissa eivät saa toistua. Asiakkaiden huonoista kokemuksista tuli paljon viestejä Tukiliiton lakineuvontaan.
Asiakasjärjestöjä kuultava jatkossakin
Kelan mukaan, kun selvitystyön tueksi kuultiin muun muassa palveluntuottajia, asiakasjärjestöjä ja tutkijoita, käytiin eniten keskustelua kuntoutuspalveluista. Kehitysvammaisten Tukiliitto on yksi kuulluista järjestöistä.
Katso kotisivujemme uutinen 22.11.2018
Tukiliitto vierailulla Kelassa:
Kuntoutuksen jatkuvuus on varmistettava ja vietävä arkeen
Tukiliitto pitää tärkeänä järjestöjen asiantuntemuksen kuulemista jatkossakin:
“Kehittämistyötä tulee jatkossakin tehdä YK:n vammaissopimuksen edellyttämällä tavalla tiiviissä yhteistyössä eri tavoin vammaisten ihmisten ja heitä edustavien järjestöjen kanssa”, Tukiliiton lakimies Tanja Salisma sanoo.
Asiakasjärjestöjen kuuleminen on välttämätöntä, kun tavoitteena on yksilöllisten tarpeiden mukaisten palvelujen oikea-aikainen järjestäminen niin, että palvelut ovat myös mahdollisimman vaikuttavia.
Suositukset käyttöön nopeasti
https://www.tukiliitto.fi/ajankohtaista/tukiliitto-vierailulla-kelassa-kuntoutuksen-jatkuvuus-on-varmistettava-ja-vietava-arkeen/